**Міхаіл Шыбун** (нар. 1 студзеня 1996, Малеч, Бярозаўскі раён) — беларускі футбаліст, паўабаронца салігорскага «Рэспекта».

Клубная кар’ера
---------------

Выхаванец бярозаўскай ДЮСШ-1, з 2012 года пачаў выступаць за дубль салігорскага «Шахцёра» у якасці паўабаронцы. Перад сезонам 2015 стаў трэніравацца таксама з асноўным складам. 19 красавіка 2015 года дэбютаваў у Вышэйшай лізе, выйшаўшы на замену на 70-й хвіліне матча супраць мазырскай «Славіі» (1:1). Пазней яшчэ некалькі разоў выйшаў на замену, а ў другой палове сезона 2015 выступаў толькі за дубліруючы склад.

Сезон 2016 распачаў у дублі, але потым стаў прыцягвацца да асноўнай каманды, часам выхадзіў у стартавым складзе. Усяго за асноўную каманду правёў 9 матчаў (5 — у чэмпіянаце Беларусі, 1 — у Кубку Беларусі і 3 — у Лізе Еўропы). У першай палове сезона 2017 тройчы з’явіўся на полі ў асноўнай камандзе (1 — у чэмпіянаце Беларусі, 2 — у Кубку). У ліпені 2017 года быў аддадзены ў арэнду клубу «Гарадзея» да канца сезона. У «Гарадзеі» стаў іграком стартавага складу. 

У студзені 2018 года вярнуўся з арэнды ў «Шахцёр», а ў лютым падоўжыў кантракт з салігорскім клубам да канца 2019 года. У сезоне 2018 нерэгулярна з’яўляўся ў складзе, часцей заставаўся на лаўцы запасных, але часам выхадзіў у стартавым складзе. У гэты час пачаў выкарыстоўвацца ў якасці абаронцы (да таго гуляў на пазіцыі паўабаронцы).

Да сезона 2019 пачынаў рыхтавацца з «Шахцёрам», а ў сакавіку 2019 года быў аддадзены ў арэнду жодзінскаму «Тарпеда-БелАЗ». У складзе жодзінцаў выступаў у асноўным за дубль, у асноўнай камандзе правёў на полі адзін тайм. У ліпені 2019 года арэнда датэрмінова была скасавана, і абаронца вярнуўся ў «Шахцёр». Неўзабаве на правах арэнды далучыўся да «Мінска», дзе спачатку прыцягваўся да асноўнай каманды, але пазней стаў заставацца на лаўцы запасных, гуляў за дубль. 

У студзені 2020 года па пагадненні бакоў пакінуў «Шахцёр» і ў хуткім часе стаў іграком «Гарадзеі». У сезоне 2020 пераважна выхадзіў на замену, з ліпеня па верасень трывала з’яўляўся ў стартавым складзе.

У студзені 2021 года праходзіў прагляд у мазырскай «Славіі», але беспаспяхова. У лютым стаў трэніравацца з «Крумкачамі» і неўзабаве падпісаў кантракт. Замацаваўся ў асноўным складзе сталічнай каманды, з 8 галамі стаў адным з найлепшых бамбардзіраў «Крумкачоў» у сезоне.

У студзені 2022 года стаў трэніравацца з «Мінскам» і неўзабаве падпісаў кантракт. На полі з’яўляўся рэдка, выходзячы на замену. У ліпені 2022 года па пагадненні бакоў пакінуў сталічны клуб і хутка далучыўся да петрыкаўскага «Шахцёра». Пакінуў петрыкаўскі клуб у студзені 2023 года.

Сезон 2023 пачаў у складзе салігорскага «Рэспекта» ў Другой лізе.

Міжнародная кар’ера
-------------------

Выступаў за юнацкую і юніёрскую зборныя ў кваліфікацыйных раўндах чэмпіянату Еўропы. 15 красавіка 2015 года дэбютаваў у моладзевай зборнай Беларусі ў таварыскім матчы з юніёрскай зборнай Украіны.

Дасягненні
----------

* Беларусь 02Сярэбраны прызёр Срэбраны прызёр чэмпіянату Беларусі (2): 2016, 2018
* Беларусь 03Бронзавы прызёр Бронзавы прызёр чэмпіянату Беларусі: 2015

Статыстыка выступленняў
-----------------------

| Сезон | Дывізіён | Клуб | Краіна | Матчы | Галы |
| --- | --- | --- | --- | --- | --- |
| 2012 | дубль | Шахцёр (Салігорск) | Беларусь | 6 | 0 |
| 2013 | дубль | Шахцёр (Салігорск) | Беларусь | 30 | 0 |
| 2014 | дубль | Шахцёр (Салігорск) | Беларусь | 28 | 1 |
| 2015 | Д1 | Шахцёр (Салігорск) | Беларусь | 4 | 0 |
| 2016 | Д1 | Шахцёр (Салігорск) | Беларусь | 5 | 0 |
| 2017 (1) | Д1 | Шахцёр (Салігорск) | Беларусь | 1 | 0 |
| 2017 (2) | Д1 | Гарадзея | Беларусь | 13 | 1 |
| 2018 | Д1 | Шахцёр (Салігорск) | Беларусь | 11 | 1 |
| 2019 (1) | Д1 | Тарпеда-БелАЗ | Беларусь | 1 | 0 |
| 2019 (2) | Д1 | Мінск | Беларусь | 5 | 0 |
| 2020 | Д1 | Гарадзея | Беларусь | 25 | 1 |
| 2021 | Д2 | Крумкачы | Беларусь | 29 | 8 |
| 2022 (1) | Д1 | Мінск | Беларусь | 4 | 0 |
| 2022 (2) | Д2 | Шахцёр (Петрыкаў) | Беларусь | 3 | 0 |
|

Зноскі
------

1. ↑  Mikhail Shibun // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑
3. ↑  «Городея» арендовала Шибуна у «Шахтера»
4. ↑  Шибун, Шидловский и Якубович покидают "Городею"
5. ↑  "Шахтер" продлил контракты с Шибуном и Садовским
6. ↑  "Торпедо-БелАЗ" арендовал у "Шахтера" защитника
7. ↑  Защитник "Шахтера" Шибун досрочно вернулся из аренды в "Торпедо-БелАЗ"
8. ↑  "Шахтер" отдал Шибуна в аренду "Минску"
9. ↑  "Шахтер" расстался с Шибуном
10. ↑  Шибун перешел в "Городею"
11. ↑  Шибун и Колтыгин стали игроками НФК "Крумкачы"
12. ↑  "Минск" взял Шибуна и определился со спаррингами
13. ↑  "Минск" расстался с Шибуном
14. ↑  Шибун перешел в петриковский "Шахтер"
15. ↑  Михаил Шибун расстался с петриковским "Шахтером" (руск.). *football.by* (3 студзеня 2023). Праверана 3 студзеня 2023.

|  |  |
| --- | --- |
| ⚙️   Тэматычныя сайты | by.tribuna.com · FootballFacts.ru · Soccerway · Sportbox.ru · teams.by · Transfermarkt (ігрок) · Прэсбол · УЕФА |